open-index/open-wikipedia-markdown huggingface dataset:
Lichtenwörth

**Lichtenwörth** oda **Lichtnwiad** is a Morktgemeinde mit 2765 Einwohna (Staund 1. Jenna 2016) im Industrievierl vo Niedaöstareich, östlich vo Weana Neistod, zwischen Leida und Worma Fischa.

## Woppn

Blasonierung: *In an schworzn Schüd a guidana Reichsopfi mit roda Bindn, der wos vau zwa im Schüdfuas si kreizenden greanan Poimzweigen umfosst wiad und üwa dem a fünfzackige Krone schwebt.*

Zur Gestoitung vom 1978 verliehanan Woppns san die seitn Ende vom 18. Jahrhundert im Ortssiegl verwendetn Embleme Krone und Reichsopfi heranzogn wurn und mit zwa Poimzweign zu ana Einheit zaumgfosst wurn.

## Gschicht

Vor Christi Geburt wor des Gebiet a Teu vom kötischn Königreich Noricum und hot zur Umgebung vo da kötischn Höhnsiedlung Burg aufn Schworzenbocher Burgberg ghert, de wos da Hauptort fürs gesaumte Nord-Ost-Norikum wor.

Späta unta die Römer is is heitige Lichtnwiad daun in da Provinz Pannonia gleng.

Lichtnwiad is in da zweitn Höften vom 12. Jahrhundert is easchte moi urkundlich erwähnt wurn.

## Im Netz
Industrieviadl

S **Industrieviadl** (*Viadl untan Weanawoid*) is da südestliche Teu vo Nidaestareich. De Noadgrenz zan Weiviadl (*Viadl untan Manhartsberg*) reicht vo da Landesgrenz bei Hainburg bis noch Wean. De Westgrenz zan Mostviadl geht entlaung vo da Thermenlinie und vo de Auslaifa vom Weanawoid Richtung Süden. De südliche Grenz geht entlang vo an Gebiagskaum zua Steiamoak. De Ostgrenz zan Burgnland büdn des Rosaliengebiag, de Leitha und des Leithagebiag.

## Geographie

Des Industrieviadl is 4.186&nbsp;km² groß, des san 21,8% vo da Flächn vo Niadaestareich.

;De Beziak vom Industrieviadl:
* Weana Neistod (Statutarstod)
* Neinkirchn
* Weana Neistod-Land
* Badn
* Medling
* Bruck aun da Leitha
* Wean-Umgebung

Des Industrieviadl umfosst 14 Grichtsbeziak, 170 Gmeindn und 385 Katastralgmeindn.

## Im Netz
* ''Industrieviertel-Museum''
* Haamseitn vom regionaln Entwicklungsvabaund Industrieviadl
Weinviadl

Is **Weinviadl** oda **Weiviadl**, aa **Viadl untan Manhartsbeag** (aumtlich: **Weinviertel**) liegd im Noadostn vo Niedaestareich. In Nauman gibds scho seit meah wia 100 Joa und ea stimmd no imma:ias Weinviadl is des gressde Weinbaugebiet vo Estareich.

## Geografie

Is Weinviadl gliedad se in de Beziak Gänsandorf, Hollabrunn, Korneiburg und Mistlboch. Aa da Grichtsbeziak *Kiachberg am Wagram* van Beziak Tuin, sowia klaanare Teu vo de Beziak Horn, Krems-Land und Wean-Umgebung lieng im Weinviadl.

## Literatua

* Hermann Maurer: *Einführung in die Vor- und Frühgeschichte des niederösterreichischen Weinviertels.*In: *Mannus.* 32, Bonn 1989, S.&nbsp;26–76.
* Antonín Bartoněk, Bohuslav Benes, Wolfgang Müller-Funk, Wolfgang Müller- Funk: *Kulturführer Waldviertel, Weinviertel, Südmähren.* Deuticke, Wien 1993, ISBN 978-3-216-30043-0.
* Alfred Komarek: *Tauchgänge im grünen Meer.* Kremayr & Scheriau, Wien 1998, ISBN 3-218-00641-4.
* Franz K. Obendorfer, Franz Obendorfer: *Das andere Weinviertel.* Eigenverlag, Mistelbach 2010, ISBN 978-3-200-01807-5.

## Im Netz

* www.weinviertel.at
* www.weinviertel.net
* www.bernsteinstrasse.net
* www.weinstrasse-weinviertel.at
Hoibschariga

**Hoibschariga** is urspringle a Begriff aus da Landwirtschoft, dea wo heit nur no im iwatrognan Sinn ois Obwertung vo an Menschn oda ana Leistung vawendt wead.

Waunn da Knecht koa Lust ghobt hod, de Pfluagschoa tiaf ins Fejd einezdrucka, sundan nur auf hoiwata Tiafn gockad hod, nacha woara a Hoibschariga. Heit weads auf olle Socha, Menschn und Leistunga ogwendt, de wo suboptimal san. Zan Beispui: "So a saumäßiga Buidschirm, so a hoibschariga!"

As Woat „Hoibschariga“ kimmt vom oidhochboarischn scāri „schneidn“, schaug aa Schaa. Moant oisdann hoiwade, schlampade Oarwad.

## Beleg
*Martin Bolle, Markus Keller, Ono Mothwurf: *ZEFIX! Der Bayrische Fluch- und Schimpfkalender 2011.* Süddeutsche Zeitung Edition (vaständlichs Boarisch ohne Sondazeichn)
Burzum

**Burzum** is a Black-Metal- und Ambient-Projekt vom Norweger Varg Vikernes, der wos im Zusaummenhaung mit da Band amoi is Pseudonym *Count Grishnackh* vawendt hot.

## Im Netz
* Offizielle Burzum-Website (englisch, russisch)
* Die ehemalige offizielle Website (englisch)
Diana Vishneva

**Diana Vishneva** (transkribiat aa ois **Diana Wiktorowna Wischnjowa**, , * 13. Juli 1976 in Sankt Petersburg) is a russische Ballettdänzerin. Sie güt nem Sylvie Guillem und Swetlana Sacharowa ois ana vo de berühmtasten und hechstbezoitn Dänzarinnen vo da Gegenwart.

De Vishneva hod ia Daunzausbüdung an da Waganowa-Akademie in St. Petersburg dahoidn.

2005 hod de Vishneva nem ian Vatrog ban Kirow-Ballett a weidare Stö ois easchte Solodänzerin ban *American Ballet Theatre* aungnumma.

Des Repertoire vo da Vishneva umfosst sowoi de großn Klassika vo da Ballettgschicht ois aa moderne, teuweis eigens fia sie choreografiate Weake.

## Preise und Auszeichnunga

*1994 *Prix de Lausanne* (Goidmedeun)
*1995 *La Divina*-Preis
*1996 *Prix Benois de la Danse* fia *Don Quichotte*
*1996 *Goldene Maske* fia *Symphonie in C*
*1998 *Baltika*-Preis fia (Bestes Duett, mit F. Ruzimatov)
*2000 Russischer Staatspreis
*2001 *Goldene Maske* fia *Rubies*
*2002 Dance Europe Magazine (Dänza vom Joa)
*2007 Künstla vom Russischn Voik

## Im Netz

*Offiziölle Netzseitn (auf Englisch und Russisch)
*Ballerina Gallery
Schreibnamen in Sidtirol

Unter **[[Schreibnåmen]]** versteaht man in Sidtiról in Familiennåmen. In a Toal Órte in Tiról sein hait nó in Dórfålltåg die Hófnamen wichtiger as wia die Schreibnamen. An Bauer kènnt man eander ba sein Hófnåmen as wia ba sein Schreibnamen. Wia schón as Wórt sågg, isch dés der Nåmen, der gschriebm werd, in Unterschied zun Tafnåmen, der als Ruafnåmen verwéndet werd.

Ba der Zéhlung in Jåhr 2004 håts in Sidtiról iber 37.000 Schreibnamen gébm. Die haifigstn dervón sein:

* Mair (4416 Lait)
* Hófer (4031)
* Pichler (3499)
* Kofler (3375)
* Gruber (dialektal Grueber) (2865)
* Pircher (2474)
* Gasser (2292)

Entståndn sein die meistn van 13. bis zun 16. Jåhrhundert. Der haifigste italienische Schreibnåmen (Rossi) isch mit 793 Nåmensträger af Rang 38. Wénn aa die italienischn Schreibnåmen weaniger Nåmensträger håbm, sein sie um só zåhlreicher. Sie håbm nåchn 1. Weltkriag stårk zuagnummen. Es gip an etlene daitsche Sidtiróler, dé an italienisch klingendn Familiennåmen habm, schón seit Generatiónen. Sie stammen va friahe Zuawånderer å. Seit Énde van 20. Jåhrhundert néhmen aa ausléndische Schreibnamen zua, arabische, slawische, ungarische ..., só, dass hait, 16 Jahr nåch der genånntn Zéhlung sicher schón weit iber 37.000 Schreibnamen sein. Wichtig sein aa die einheimischn Schreibnamen ladinischer Herkunft, dé toalweis die Éndung -er håbm unt déswégn irgndwia daitsch klingen, zun Beispiel Senoner, Moroder, Rabanser.

In der italienischn Nåchbårprovinz Trentino (Welschtiról) gips a påår deitsche Schreibnamen, dé in der italienischen Schreibweis óder Ausspråch ångepasst sein: Eccher (Egger), Emer (Ebner), Birti (Wirt) ..., toalweis werdn sie aa in der daitschn Schreibweis verwéndet, Larcher.

Fir månche Schreibnamen werdn mehrere Schreibweisn verwéndet. Só sein z.&nbsp;B. Obex, Obexer, Obwegeser, Obwegs unt Obwexer bedaitungsgleich, håbm vielleicht sógar in gleichn Ståmmvåter. Hait, wó die Lait Schualbildung håbm, isch es åber só, dass innerhalb van a Familie der Nåmen ålm gleich gschriebm werd.

Af die Sidtiróler Namen låsst sich die Einteilung va Konrad Kunze (dtv - Adlas der Namenkunde) ånwendn, zuasätzlich kannt man nó a Kategorie Hófnamen einfiahrn. In Sidtiról håbm Wóhnstattnåmen zåhlnméßig a groaße Bedaitung.

* Wóhnståttnamen: Wieser, Moser, Winkler ...
* Beruafsnamen: Mayr, Mahlknecht, Pixner ...
* Herkunftsnamen: Schweitzer, Trafoier ...
* Familiennamen aus Ruafnamen: Volgger, Zöschg, Blaas ...
* Va Ibernåmen åbgleitet: Fink, Schrott, Weiss ...
* Hófnamen: Tschurtschenthaler, Obrist (óberster Hóf) ...

Manche Namen sein tipisch fir gwisse Gégendn, wås nét hoaßt, dass sie nét aa außerhalb ånzutréffn sein; z.&nbsp;B. Gufler firn Passeiertål, Schwienbacher firn Ultntål, Demetz firn Grédntål, Rabensteiner fir Villånders ...

## Literatur

* Tiroler Familiennamenkunde, Karl Finsterwalder, Schlern - Schriften Nr. 284.
* Tiroler Familiennamen, Josef Tarneller, 1923.
* Nachnamen in Südtirol, Autonome Provinz Bozen, ASTAT, 2005.
Oansberg

**Oansberg** isch die Bezeichnung firn Gebiat westlich van Méndlkåmm in der italienischn Región Trentino - Sidtiról. Oansberg werd meistns in italienischen „Val di Non“ (entspricht daitsch „Nonstal“ óder „Nonsberg“) gleichgsétzt. Isch nåcher dés a Berg óder a Tål? Va die daitschspråchign Nåchbårn aus gségn ligg as Gebiat groaßtoals heacher; die Daitschn sein aa histórisch mehr in Kóntakt mit die heacher und nächner glégnen Gebiate van „Nonstal“ gwésn. Draus erklärt sich die Bezeichnung „Berg“. Åndrerseits isch as „Val di Non“ zweifllós a Tål. In dén Artikl sóll Oansberg geografisch mit „Val di Non“ gleichgsétzt werdn.

Durchn nérdlichn Oansberg rinnt der Novella - Båch (ital.: Rio Novella) in Richtung Sidn. Ban Justina Stausea (ital. Lago di San Giustina) kimmp er mitn Noce (ital. Torrente Noce) zsåmm. Der Noce isch der Haupfluss van sidlichn Oansberg, mindet ba Lavis, außerhålb van Oansberg, in der Étsch eini. In Nord - Sid - Richtung isch der Oansberg belafig 35&nbsp;km lång. As groaße Seitntål va Westn her isch as Sulztål (ital. Val di Sole). und werd van óbern Noce durchflóssn.

Der nérdliche Zipfl van Oansberg gheart zu Sidtiról; zem befindn sich vier daitsche Órtschåftn (Deutschnonsberg). Der groaße Rest gheart zu der italienischn Provinz Trentino (ehemåls Welschtiról) und die Einwóhner rédn an italienischn Dialekt der in Ladinischn éhnlich isch (oansbergrisch; ital.: noneso). Weil sie nébmen daitschn Språchgebiat sein und weil sie vórn erstn Weltkriag zu Éstreich - Ungarn gheart håbm, benutzn sie a påår daitsche Frémdwerter, dé aber ållaweil weaniger werdn (snaider = Schneider, fraila = Fräulein, ...). Daitsche Schreibnamen (Familiennamen) in italienischn Oansberg sein z. B. Larcher, Graiff, Nesler. Die Einwóhner hoaßn Oansberger (dt. Nonstaler, ital. nonesi). Sie selber hoaßn die Gégnd aa Anaunia, nåchn histórischn Ståmm va die Anaunen.

Groaße Gemeindn in Oansberg sein Cles (iber 6000 Einwóhner) und Fondo (uma 1400). Mit Sidtiról verbundn isch Oansberg in Óstn ibern Méndlpåss, in Nórdn ibern Gåmpmpåss, außerdém durch an Tunnel in Richtung Ultntål. In westlicher Richtung kimmp man zun bekånntn Winterspórtórt Madonna di Campiglio, ibern Tonalepåss in der Region Lombardei umi.

In Oansberg werdn Épfl ånbaut. Weiters gips Hólzindustrie, a bissl Viechzucht, Håndwerk, und Kloanindustrie.

In Oansberg ligg as Dórf Sanzeno. In der Gégnd sein Funde aus der Räterzeit gmåcht gwórtn; die Fritzens-Sanzeno-Kultur håt in Nåmen va dén Dorf.
Fisel

Die **Fisél** (Betónung af der zwoatn Silb; éstreichisch hoachtaitsch *Fisole*, bundestaitsch hoachtaitsch *Bohne*) isch a Hilsnfrucht. Es gip viele Sórtn va Fiséln; sie unterscheidn sich in der Fårb unt Greßn va die Såmen. Es gip Sórtn mit fasrige unt faserlóse Schoadlen (Hilsn). Man kånn Staudn mit niedern Wuchs (bis zu an hålbm Meter) unterscheidn va die Kletterbóhnen, wås aa 2 Meter hoach werdn. Éssn kånn man sowohl die Frucht in unreifn Zuastånd, als aa in Såmen, in jedn Fåll gekócht. Fasrige Schoadlen sein lästig ban Éssn. Fisélnstaudn sein meistns fir schwårze Lais ånfällig.

As Wórt kimmp va lateinisch *phaseolus*, wås as gleiche bedaitet.
Gipfele

As Gipfele isch in Sidtiról a siaßes, hålbmóndférmigs Gebäck. Es håt belafig só viel Gwicht wi’ a Semml, kånn mit Marmelad, Nuss óder åndre Såchn gfillt sein. Man kriaggs ban an jedn Béck.
Gosch

Mit "Gósch" werd in bairischn Språchraum der Mund bezeichnet, af Ménschn ångwéndet isch der Begriff åbwertend. 

As Wórt erinnert lautlich und funktionell an daitsch „Goss“ (Mühltrichter).
Grischer

Unter an **Grischer** versteaht man måncherórts in Sidtiról an Ésl. Grischer sein friaher als Trågtiere nitzlich gwésn; in Sideuropa, Afrika unt Asien spieln sie hait nó a groaße Rólle. In Italien håt die Zåhl va dé Viecher zwischn 2004 unt 2009 um 30% zuagnummen. In Európa gip’s mehrere Éslrassn, a påår sein aa schón ausgstórm. Weitere Rassn unt Årtn gip`s außerhålb va Európa, außerdém gip’s aa verwilderte Rassn z. B. in Australien.

Ésl ghearn, gleich wia die Résser, zu der Gåttung Equus, sein déswégn aa mit die sem kreizpår (Muli). Aa mitn Zebra sein Kraizungen gelungen. Der Ésl håt léngre Oahrn as wia as Róss, unt isch kleaner (uma 1,4 m Schulterheachn), håt a kurze Méhne. Es gip åber aa Rassn, dé gréßer sein as wia a Róss, z. B. der Poitou-Ésl in Frånkreich. Viel Rassn håm an graun Ruggn, unt an weißn Pauch, es gip åber aa praune unt dunklgraue Rassn. Gégniber die Résser håm sie in Vórtoal, dass sie weaniger kóstn unt mehr Strapazn vertrågn. Die Rédewéndung „stur wia an Ésl“ håt a gwisse Perechtigung; die Grischer måchn nét gern sel, wås ihmenen gégnen Strich geaht.

Éslmilch håt als Ersåtz fir Muatermilch a gwisse Rólle gspielt, aa in die nóblen Kreise in Paris, weil die Milch fir Poppelen (Säuglinge) leichter vertréglich isch as wia die Kuahmilch. Hyppokrates håt die Éslmilch gégn verschiedne Krånketn empfóhln. Pa die Rémer isch sie a Luxusgetrénk gwésn.

In der Kirchnkunst isch der Grischer in Ståll in Petlehem derpei unt af der Flucht nåch Egiptn. Er kimmp aa in Gschichtn fir, nét lei in die Prémer Stådtmusikåntn.

Unwillkirlich denkt man an an språchlichn Zusåmmenhång mit Grischn (Kleie), der als Viechfuetter verwéndet gwórtn isch. Der Ursprung kånnt åber eander (eher) ålthoachtaitsch „gris“ (grau) sein, wenn man bedénkt, dass man zun Ésl toalweis aa Grautier sågg, unt weiters, dass aa åndre Viecher nåch ihrer Fårb benånnt sein (z. B. Hase - ahd. hasan = grau, Smaragdeidechse, Bläuling, ...).
Grant

**Grantn** (aa *Grankn*, *Vaccinium vitis-idaea*, daitsch: *Preiselbeeren*) sein alpine Staudn mit essbåre roate Frichte, dé ébmfålls Grantn hoaßn. In groaße Toale va Tiról sein die Grantn alpine Staudn mit essbåre roate Frichte, dé ébmfålls Grantn hoaßn.
In Vinschgau, Passeiertål, Zillertål unt óbern Wipptal sågg man Glanen (Tirolischer Sprachatlas von Egon Kühebacher); méglicherweis kimmp dés va ålthoachtaitsch glan (süß) óder va glanta- (glänzend).

Mit die Grantn (Preiselbeeren) kånn man an ausgezeichnete Marmelad måchn.

Gránt (helles-a) håt in bairischen Språchraum weiters a gånz åndre Bedaitung. Dés isch die Håltung óder der Ausdruck van an Ménsch, der verärgert und beleidigg isch und eher nét verbal kommuniziern will (dt. das Mürrisch Sein). Derzua gheart as Adjektiv grántig óder grándig.

Aussadem hoassd "Grand" *m.* (Normal-a/vadumpfts a) im boarischn (zB. Mühlviertl oda Altbayern) aa Wassertrog.
Gruspl

Wénn man a Fleisch isst, gspirt man óftramål zache Toale, dé sich lei mit Miah derkuidn låssn; normalerweis tuat man sie zun Åbfåll wie die Boaner. Dés sein die **Grusplen**. Sie sein aa ban Méntsch vórhåndn, zum Beispiel zwischn die Wirbl, ban Nåsnboan und in die Ohrwaschln. Es håndlt sich um a bsunders Gewébe mit Stitz- óder Pufferfunktion. So isch es in Tiról, éhnlich in Karntn.

Herkunft: ålthoachtaitsch krospil / kruspil: nhd. Knorpel

## Literatua
* H.-G. Liebich: *Funktionelle Histologie der Haussäugetiere*. Schattauer, Stuttgart 2003 (4. Aufl.). ISBN 3-7945-2311-3
* U. Welsch: *Sobotta Lehrbuch Histologie*. Urban & Fischer, München 2002. ISBN 3-437-42420-3

## Im Netz
*'''Cartilage.org''', Internationale Knorpelforschungsgesellschaft
Gstraun

A **Gstraun** (Sidtiróler Dialekt) isch a kastrierter Widder. Es gip a gstraunens Fleisch óder kurz Gstraunens. Man sågg zu dén Fleisch aa Schepsens, wia in Éstreich (Schöps isch zem a verschnittner Widder). Zun Schåf sågg man in Sidtiról mancherórts „Pamper“. As junge Schåf isch as Lampl.

Während Schöps van tschechischn „skopec“ kimmp, geaht Gstraun zrugg auf italienisch „castrone“ (kastrierter Widder).
Ganter

Der **Gånter** isch a Hólzgstell, des in Weinkeller óder ba der Bierverårbeitung braucht werd. Es isch aus dick Hólzbålkn gmåcht, wenn’s schware Pånzn (Fässer) trågn muaß.

Herkunft: lateinisch contus (dt. Stange).
Fochaz

Der Fógaz óder Fóchaz isch a Gebäck aus Germtoag, so groaß, dass mans in mehrere Schnitten schneidn muaß ums zu essn. Es kånn die Form van an Hås oder a Hénn håbm und werd traditionell zu Oastern påchn. Måncherórts isch es a Gschénk van Tét (Patn) oder va der Tóta (Gótl, Patin) firs Patnkind.

Etymologisch erinnert as Wort an ålthoachtaitsch fohhenza (Gebäck, Fladen) von lateinisch focatia.
Harass

Die **Harass** óder **Hares** isch in Sidtiról å Kistn aus dinne Hólzbréttlen, dé man in der Låndwirtschåft verwéndet, haupsächlich in der Óbstwirtschåft. Die Bréttlen sein nét gschlóssn zsåmm, só dass der Inhålt bésser gliftet isch. Sie håt 15 bis 20 Kilo Épfl Plåtz. In der Óbstwirtschåft isch’ie Énde des 20. Jåhrhunderts groaßtoals va die „Groaßkistn“ verdrängg wórdn, dé guat 300 Kilo fåssn unt firn Gåblstapler praktisch sein.

As Wórt kimmp ausn Franzésischn. Der Begriff håt nix mit’n Tiróler Familiennåmen Harasser zu tean.
Kumpf

Lénglichr Behältr aus hóhln Rindshórn ódr Hólz,heitzutag aa aus Metall. Er enthåltet in Wétzstoan, mit dén ban Mahnen die Ségnis gwétzt wert. Damit dr Wétzstoan nåss bleip, werd dr Kumpf  mit Wåssr gfillt. Er kånn zun Beispiel ban Girtl aufhéngg unt mittrågn wern.

Sowóhl dr Gégnstånt als aa dr Begriff sein pan Aussterm: Man muass måncherórts schón an Baur va ibr fuchzig findn, der nó woaß, wås a Kumpf isch.
Hinfållets

As **Hinfållete** isch a Krånkheit óder as Simptóm va der Krånkeit, ba der der Méntsch an Ånfall kriagg unt óft af oanmål bewusstlós umfållt. Die Bewusstlósigkeit kånn verschiedn lång dauern unt a Toal Leit kriagn schlimme Krämpf. Ban a Toal Leit passiert dés ålm wieder unt sie sein unter ärztlicher Kontrólle. Die Ursåchn sein nét oanfåch zu bestimmen. Betróffn isch as Nervnsistém.
Hidrauliker

**Hidrauliker** isch a tipischer Sidtiróler Begriff. Der Hidrauliker schneidt, verschrauft, verbindet, verlégg unt flickt Trinkwåsser- unt Åbwåsserreahr aus verschiednstn Matrial. Er kènnt sich meistns aa ba die Zentralheizungen unt Klimaånlågn aus. Die daitsche Ibersétzung hoast dea Beruf in Ésdaraich und Boarn am ehestn Inschdalatea (gschrim: „*Installateur*“) in Boarn wead dazua a Hoazara („*Heizungsinstallateur*“) gsogd, waida im Noadn sågt ma *Klemptner* und bei de Breissn sogar *Klempner*.

Wåhrscheinlich isch dés Wort ersch in 20. Jåhrhundert entståndn in Analogie zu italienisch idraulico (va griachisch hydor: Wåsser). As Wórt wert óft schriftlich verwéndet: "Hydrauliker".
Kålte Sofi

Die **Kålte Sófi** isch in 15. Mai unt fólgg af die drei Eisheilign (óder drei Eismander) Pankraz, Servaz unt Bonifaz (12., 13., 14. Mai). Erfohrungsgemäß erfólgg Mitte Mai óft a Kälteeinbruch, déswégn die Bezeichnung. Der 15. Mai isch der Nåmenståg va der Hl. Sophia.

## Beleg
Kaspappele

As **Kaspappele** óder **Kaspapala** (*Malva sylvestris*) isch a Pflånz aus der Familie der Malvengewächse. As werd in der Vólksmedinzin gegn verschiedene Leidn verwéndet. Der enthåltne Schleim wirkt z. B. reizlindernd. Unter Kaspappele kånn man sowóhl Malva neglecta als aa malva sylvestris versteahn.

Käsepappel óder éhnliche Bezeichnungen sein aa in manche Gegndn außerhålb Tiról in Verwéndung.

## Im Netz

* 
* Verbreitungskarte der Wilden Malve in Deutschland
* Umfassende Information zur Art (engl.)
* Steckbrief zur Heilpflanze
* Info zu Brauchtum
Lerget

Untr **Lérget**, **Lerget**, **Lärgant**, in Kärntn aa **Lirget**, vrsteaht man in sidpoarischn Språchraum as Péch (Harz), dés die Larchn liefrn. Óft wert in standartdaitsche Texte *Lörget* gschriem. As Wort kimmp va rätoromanisch *laricatu*: Larch (= Lärche). In dr Fåchspråch wert’s als *Venedigr Terpentin* pezeichnt.

## Gånz friaher
Fir die Keltn isch die Larch a heiligr Paam gwésn. Dr griachische Filosóf unt Hischtórikr Strabo håt zu dr Zeit va Chrischti Gepurt gschriem, dass die Rätr, die ehemålign Ålpmpewóhnr, in die åltn Rémr schón Lérget vrkaft håm. Dr griachische Dóktr Dioskurides unt dr rémische Dóktr Celsus håm schón in 1. Jåhrhundrt n. Chr. ibr dr Vrwéndung van Lérget gschriem. Dr Herzóg Friedl håt in Tiról as Lérget Sammlen vrpótn (Tirólr Låndesórdnung 1441). Wåhrscheinlich isch es drum gången, as Såmmlen untr dr Kóntrólle va dr Låndesvrwåltung durchzufiahrn. Ersch Énde van 18. Jåhrhundrt håt man in Tiról wiedr såmmlen terft.
             
## Dr Lérgetr
Dr Såmmlr van Lérget isch dr Lérgetr. Mit an uma drei Zéntimetr dickn Póhrer póhrt er die Larchn pan Fuaß pis ibr dr Mittn van Durchmméssr ån. As Lóch wert når (= dann) mit a Spunt zuagmåcht. Oan pis zwoamal in Jåhr wert mit an extranen Werkzuig (in Trudn in Sidtirólr Untrlånt hoaßt dés *Lérgetkéll*) as Péch, des in Póhrlóch isch, ausrgnummen unt in an Hólzkibl gsåmmlt. Mit an Sieb muaßt’s saubr gmåcht wern. Drnåch, wert’s, sóweit’s nét fir oagnen Geprauch isch, weitrvrkaft.

## Vrwéndung
In dr Vólxmedizin håt as Lérget (Larchnpéch) vielseitige Vrwéndung. Nét lei pa Hautkrånketn, aa pa innre Leidn: Mågnweah, Hålsweah unt åndre. Wénn man sich an Schiefr (= Holzsplitter) in Fleisch einzóchn håt, légg man Lérget auf, dés in Schiefr wiedr ausrziacht. As ziacht aa Eitr ausr unt låsst Eitrpinggelen (= Wimmerlen, Pusteln) hoaln; as tuat desinfiziĕrn unt wirkt gégn Entzindung. Dr Viechdóktr kånn mitn Lérget aa épes ånfången; es tuat entgiftn.

As vrkafte Matrial wert zu Lagg (= Lack), Él unt Teer vrårbetet.

## Quelln
* Klaus Jürgen Wittig: Der Lörgeter von Truden; Reimmichls Volkskalender 1997 S. 130-131; Athesia, Bozen 1996
* Lärgant, Lörget
* Lärchenharz
Hålbmittåg

**Hålbmittåg** isch a tipischer Sidtiróler Begriff; werd af der erschtn Silb betónt. Hålbmittåg bezeichnt die Zeit gegn naine Vórmittåg, und mehr nó dés Brót wås zu der Zeit géssn werd. Zun Brót kånn mån die verschiednstn Såchn derzua éssn, gsålzne óder siaße. Es muaß aa nét umbedingg Brót sein. A Toal Lait éssn a Siaßspeis óder går nix. Af Hålbmittåg werd normalerweis aa épes trunkn.

In Éstreich sågg man (Vórmittågs-)Jause, (sel kimmp ausn Slawischn), in Bayern Brótzeit.
Ladinisch

**Ladinisch**, offiziej **Ladin Dolomitan** ("**Dolomitnladinisch**", de Bezeichnung vo da Standardsproch), in Sidtirol aa obwertend **Krautwalsch** (vo italien. *crudo* = grob, roach), is a romanische Sproch, de wo im Nordn vo Italien gredt werd.

De linguistische Klassifikation is no umstrittn. Vo da Mehrheit vo de Wissnschofta werd a Oagnständigkeit vom Ladinischn onakonnt.

## Vabroadung

As kloane ladinische Sprochgebiet vatoalt si auf drei italienische Provinzn: Sidtirol, Treant und Beluno.

In Sidtirol isch is Grednatol (*Gherdëina*), s Gadatol (*Badia*), in da Provinz Treant isch is Fassatol (*Fascia*) und in da Provinz Beluno in Buachnstoa (*Fodom*) und a wengal im Schiort Cortina d’Ampezzo (*Anpezo* bzw. *Ampëz*).

Nebm de fimf Gegendn werd s Ladinischa aa in de Tolschaftn *Comelico*, *Agordino* und *Cadore* gredt. Aa s Nonstolarische in da Provinz Treant werd ob und zua ois Ladinisch ogsegn.

## Gliedarung

S Ladinische ko ma in fimf Idiome auftein:

* Maréo/Badiot (Ennebergisch/Abteitalisch)
* Gherdëina (Grednarisch)
* Fascian (Fassanisch)
* Anpezan (Ampezzanisch)
* Fodom (Buachnstoanisch)

## Sprochbeispui

Ois kloans Sprochbeispui soi s "Voda unsa" heahoidn:

; Ladin Dolomitan (Standard Ladinisch): Pere nost, che t'ies en ciel, al sie santifiché ti inom, al vegne ti regn, sia fata tia volonté, coche en ciel enscì en tera. 
; Gherdëina (Gredna Ladinisch): Pere nost, che t'ies tl ciel, sibe santificà ti inuem, vënie ti rëni, sibe fata ti ulentà, coche en ciel enscì en tiera.
; Fascian: Père nosc che te es sun ciel, sie fat sent to inom, fa che vegne to regn, to voler sie semper respetà, tant sun ciel che su la tera.
; Fodom: Père nòst che t'es sun paradíš, benedât lé l tuo inóm, resta con nos, che sará fat ci che te vòs sun ciél e su la tièra.
; Anpezan: Pare nosc, che te stas su in zielo, sée fato santo el to gnon, viene el to regno, sée fato chel che te vos tu, tanto in zielo che su ra tera.
; Italienisch: Padre nostro che sei nei cieli, sia santificato il tuo nome, venga il tuo regno, sia fatta la tua volontà come in cielo, così in terra.
; Boarisch: Voda unsa, wo du bist im Himme, gheiligt soi wern Dei Nama. Dei Reich soi kemma. Dei Wuin soi gschegn, wiar im Himme so aa af da Erdn.

## Im Netz

* Ladinisch im Lexikon der Romanistischen Linguistik (de Gruyter ReferenceGlobal)
* Radio TV Ladina. Fernsehsendunga in Ladinisch
* Vejin – unbekannter Nachbar 
* „Sprechender Sprachatlas“ vom Ladinischn
* Atlas ladinischer Dialekte (Dialektometrie-Projekt Soizburg)
* ''Noeles'' – Nochrichtn rund um de ladinische Sproch in „*Ladin Dolomitan*“, vo da gmoasaman ladinischn Schriftsproch
* ''La Usc di Ladins'' („De Stimm vo de Ladina“) – ladinische Wochnzeidung
Pergl

Die **Pergl** isch in die Sidtiroulr Weinpaugepiate a långs Grischt (Gerüst) aus Hólz, dés als Stitz fir dr Weinréb nótwéndig isch, weil die Réb a Klettrpflånz isch unt nét van alloan steahn kånn. Die Plattlen va dr Réb sein afn Dåch va dr Pergl. Die Lafer (oanjaarige Zweig) wern afn Dråht féschtpuntn. Fir dr Pergl håt man pis in dr zwoatn Hälfte van 20. Jåhrhundrt z. B. larchens unt késchpamens Hólz (Edlkastanie) gnummen. Spétr håt man Sailn aus Petón góssn. Seit uma 1900 isch als Léngsvrpindung Eisndråht vrwéndet gwórtn, drvór sein’s Hólzlåttn (Schtelain) gwésn. Die erschte unt léschte Sail va dr Pergl hoaßt Órtsail (ålthoachtaitsch *ort* = „äußerstes Ende“). Sie isch dickr wia die oan, weil sie mehr hébm muaß. Die Pergl kånn lei a påår Metr ódr aa ibr 200 Metr lång sein.

Nuie låntwirtschåftliche Methódn vrdréngen die tradizionelle Pergl seitn Énde van 20. Jåhrhundrt. Rébm werdn iaz óft nåch franzésischn Vorpild in senkrechte Spaliere zógn, dé ångéblich a péssre Peliachtung van Lab garantiĕrn. Aa die maschinelle Peårbeitung geaht só schnellr. Fir dr Sórtn Vernátsch isch die Pergl weitrhin a gúate Methóde. Dr Vórtoal va dr Pergl isch, dass die Páurslait pan Årbetn in dr Summrhitz in Schåttn sein.

Pergl kimmp ausn italienischn ódr lateinischn *pergola*, dés aa in dr daitschn Språch als Frémtwórt pekånnt isch.

## Vrwåndte Seitn
Weinpau in Sidtiról (Pegriffe)
Plent

**Plént** oder **Pléntn** isch a Speise, dé aus pléntenen Mehl zuabereitet werd. Je nåch Gwóhnheit nimmp man unterschiedliche Méngen Wåsser unt a bissl Sålz unt kócht as Mehl, bis es woach werd. Wénn man in Plént Wurst óder Spéck mitkócht, kriagg er an zuasätzlichn Gschmåchn.

Plént isch as tipische Gericht va die Sidtiróler Weinbaugebiate unt werd vielfåch in an Kupferkéssl in Frein kócht. Zun Plént kånn man Spéck, Wurst, Kas, Spiegleier óder åndre Såchn éssn. Der Vórtoal van Plént isch sei oanfåche Zuabereitung, unt er isch guat zun éssn.

A Weil nåch der Entdéckung va Amerika håt mån in die Sidtiróler Weinbaugebiate ångfången, Tirgg (türkisches Korn, Mais) zu sétzn unt zu verårbetn. Hait isst man ålm nó Plént, åber man kaft as Mehl meistns in Gschäft.

Unter Schwårzpléntn versteaht man an ånders Gericht bzw. die Staud, aus der’s hergstéllt werd. Af hoachdeitsch hoaßt sie Buchweizen. As Mehl isch dunkl. Schwarzpléntens Mehl kånn man aa fir Kuchn verwéndn. Schwårzplént håt Tradizión in Sidtiról.

Plént kimmp ausn lateinischn „polenta“ dés élter isch as wia der Tirggånbau in Európa. Polenta håt urspringlich Mehl aus åndre Getroadårtn bezeichnt. Es isch verwåndt mit daitsch Pollen (Blütenstaub) unt moant ébm a mehligem, stabige Substanz. 

Die Italiener éssn-en aa gern unt sågn derzua „polenta“. Derzua éssn sie Håsnfleisch, Schwammlen, Fiséln óder åndre Såchn.
Starlånd

**Starlånd** isch an ålts Flächnmåß in die Weinbaugégndn va Sidtiról, hait lei mehr seltn vewéndet. Es entspricht 200 Weaner Qudratklåfter. 1 Weaner Klåfter (hait nimmer bekånnts Måß) entspricht uma 1,9 Meter. 1 Starlånd entspricht demnåch uma 720 Quadratmeter. 1 Starlånd isch åndrerseits die Flächn, af der 1 Star Getroad ausgsaant wert (besser gsågg: ausgsaant gwortn isch).

As Wórt Star kimmp ångeblich va lateinisch sextarius; dés isch a Måß.
Wiahlscher

Mit **Wiahlscher**, **Wiahlischer** (Sidtiroul) óder **Wualtschker** (Karntn) (*Talpa europaea*, dt. *Maulwurf*) isch an Insektnfrésser gmoant, der in der Ertn wiahlt und in die Wiesen Erdhaifn måcht. Der Wialscher gheart nét zu die Någer, wia z. B. die Mais. Er isch zoologisch eander mitn Igl vewåndt. Der Wiahlscher sigg nét guat, weil sel unter der Ertn aa net so wichtig isch; derfir riacht er guat. Die vordern Fiaß sein zun Gråbm spezialisiert.

Die Herkunft van Wort låsst sich leicht ausn Zeitwort „wiahln“ erklern.

## Literatur
* Boris Kryštufek und Masaharu Motokawa: *Talpidae (Moles, Desmans, Star-nosed Moles and Shrew Moles).* In: Don E. Wilson und Russell A. Mittermeier (Hrsg.): *Handbook of the Mammals of the World.* Volume 8: *Insectivores, Sloths, Colugos.* Lynx Edicions, Barcelona 2018, S. 552–620 (S. 613–614) ISBN 978-84-16728-08-4
* Ronald M. Nowak: *Walker's Mammals of the World.* 2 Bände. 6. Auflage. The Johns Hopkins University Press, Baltimore MD 1999, ISBN 0-8018-5789-9.
* Don E. Wilson und DeeAnn M. Reeder (Hrsg.): *Mammal Species of the World. A taxonomic and geographic Reference.* 2 Bände. 3. Auflage. The Johns Hopkins University Press, Baltimore MD 2005, ISBN 0-8018-8221-4
* Günter R. Witte: *Der Maulwurf. Talpa europaea.* Die Neue Brehm-Bücherei Band 637, Westarp Wissenschaften, Magdeburg 1997, ISBN 3-89432-870-3

## Im Netz
Giftnudl

**Giftnudl** moant an boshoftn Menschn (engl.: *spitfire*). Vor oim Weiwaleit wern so obqualifiziert (engl. *vixen*, dt.: **Zimtzicke**).

A Giftnudl is owa ned duach und duach negativ, sundan hod a zeame Momente. De Steigarungsstufn vo da Giftnudl is de **Giftspritzn**, mit dea wos neamd wos zdoan ham wui.

Giftnudl ko ma owa a zu ana Zigarettn sogn (englisch: *cancer tube*). Zan Beispui: "Kimm rauch ma no a Giftnudl, is eh scho wurscht."

## Schau aa

* Bixlmadam
* Schixn

## Beleg

* Martin Bolle, Markus Keller, Ono Mothwurf: *ZEFIX! Der Bayrische Fluch- und Schimpfkalender 2011.* Süddeutsche Zeitung Edition (vaständlichs Boarisch ohne Sondazeichn)
Oachekaas

**Oachekaas** oda aa **Zipfekaas** (Hochdeutsch *Eichelkäse*, medizinisch *Smegma* gr.  *smégma* „Seife“) is a weißer bis heigeiber Schlotz.

Des *Smegma praeputii* vo am Mo, auf preißisch a *Vorhauttalg* gnannt, is a Gmisch vo dem Talg vo da Vorhautdrisn und dem Zelldetritus vo da Eichelepithel und Bakterien. Außadem kennan Urin- und Spermarest a da drinna sei. Oachekaas buid si beim Mo zwischen da Vorhaut und da Oache vom Zipfe.

Des *Smegma clitoridis* vo am Weib is aus dem Schlotz vo de kloana Schamlippen, dem Zelldetritus vo dem Epithels und Bakterien. Des buid si in dene Hautfoiten vo da Fud.

 
## Bewertung vo de Doktoren
Wenn ma an Oachekaas scho seng ko, dann wascht ma si ned gscheid. Vo de Bakterien ko des Zeig a gscheid stinga. Wenn a Mo a zu enge Vorhaut hot, dann foit des Waschen schwara. So kenna de Bakterien an Oachekaas zersetzen und des zu Entzündungen kemma und gfahrlich wern. Manche Doktoren sogn sogar, dass a Beschneidung besser is bei sowas, aba viele meinen a ned. Wenn ma si de Vorhaut wegschneidn lässt, muss ma si imma no waschn.

## Nachweise


## Im Netz

Geiler Text Jungs
Israel Isserlein

**Israel ben Patachia Isserlein** (aa: *Isserlin*; * 1390 in Regnschburg; † 1460 in Weana Neistod) woa da bedeitandste deitsche Rabbiner vom 15. Joahundat. Duach eam is Weana Neistod zum Zentrum vo da jidischn Geleasaumkeit wuan.

Sei Voda is friah gstoam, deshoib is a vo Regnschburg noch Weana Neistod kumma. 1421 is sei Onkl und sei Muada ba da „Weana Geserah“, da Judnvafoigung in Wean umbrocht wuan.

Da Isserlein is hauptsächlich bekaunt ois Autor vo *Terumat haDeschen*, ana Saumlung vo sog. *Responsen* mit 354 Obschnittn, wos Gematria an numerischn Weat vom Wuat „Deschen“ (Hebräisch: **דשן**) entspricht. Außadem hod a Ealaitarungen zan Bibekommentar vom Raschi gschriem. Weidas hod a *Pesakim u-kethahim* (267 Entwscheidungen) vafosst, wos vua oim ums Eherecht geht.

## Literatua
* *Encyclopedia Judaica*, Band 9, S. 1080-1081.
*
Schixn

**Schixn** , aa **Schicks**, (jidd.: *Schickse*) is a Schimpfwort und moant a Flitschal oda Schlampm. A Schixn is oisdann a jungs Deandl, wos grej gschminkt, aufroazend ozogn und freizigig is. Schixn is in da Bedeitung owa ned so obweatand wia Flitschal oda Schlampm. Heit is oft ironisch gmoant und hod nacha koan Schimpfwortcharakta mehr.

## Etymologie

Schixn kimmt ausn Jiddischn (שיקסע schikse *f*, שיקסעס schikses *pl* vo Hebräisch *šeqeẓ*, „Unreins, Obschei“). Im jiddischn Sprochbrauch is „Schickse“ a Bezeichnung fir a nedjidisches, *gojisches* Deandl.. De Obwertung is dadurch entstandn, dass a "orthodoxa" Jud nur a jidischs Deandl heiratn hod derfn. Mit ana Schixn hod ma zwor ausgeh derfn, owa wos "Ernsthofts" is ned in Frog kema.

Voiksetymologisch und daher foisch is de Herleitung vo "schick" ('chic'). A Schixn warad nacha a Deandl, des wo si iwatriebm schick aufmocht. Wei Schixn friara aa a obfällige Bezeichnung fia Deanstmadl wor, gibts aa no a voiksetymologische Obleitung vo „Schick se“, des wo moant, ma schickt s Deanstmadl gern, um lästige Botngäng z macha.

## Schau aa

* Bixlmadam
* Giftnudl

## Beleg


;Kalenda 
* Martin Bolle, Markus Keller, Ono Mothwurf: *ZEFIX! Der Bayrische Fluch- und Schimpfkalender 2011.* Süddeutsche Zeitung Edition (vaständlichs Boarisch ohne Sondazeichn)

## Im Netz
* My Life as a Shiksa Jew—What it's Like to be Jewish in a Gentile Body (Satire)
Mendl

**Méndl** isch oanerseits die Pezeichnung firn Méndlpåss unt die Gégnt drum umer; åndrerseits wert as gånze Gepirge als Méndlgepirge (Méndlkåmm) pezeichnt.

As Méndlgepirge isch af der Grénz zwischnen Sidwestn va Sidtiról unt der Nåchpårprovinz Trentino. As roacht van Gåmpmpåss (óberhålb va Lana) in Nórdn pis nåch Mezzocorona (Krónmetz) in Sidn unt isch pa die 35&nbsp;km lång. In Westn liegg der Oansberg, in Óstn as Étschtål unt as Iberétsch. Der heachste Perg isch der Roen (italienisch: Monte Roen) mit 2116 m. As Gepirge pesteaht aus Dolomitstoan unt isch zugleich mit die Dolomitn durch Åplågrungen in Mér entståntn.

Der tieafste Einschnitt in Méndlgepirge isch der Méndlpåss af 1365 m. Då fiahrt seit 1884 die Verpindungsstråßn zwischn Eppan unt Oansberg durch, dé Énde van 19. Jåhrhundert paut gwórtn isch. A påår Jåhr spéter isch die Ståntsoalpåhn (Méndlpåhn) va Kåltern afn Påss aufi paut gwórtn.
Matthias Alban

**Matthias Alban** is oaner va die pekånntigstn Tiróler Geign- unt Lautnpauer. Taft isch er 1634 in Kåltern gwórtn, gstórbm isch er 1712 in Poazn. Méglicherweis isch er der Schialer van Tiróler Geignpauer Jakob Stainer gwésn.

Der pekånnte italienische Musiker Archangelo Corelli håt gern af seine Instruménte gspielt.

Zwoa va seine Puabm, Michael unt Josef, sein aa Geignpauer gwésn, der Michael in Graz unt der Josef in Poazn. An Énkl håt aa in gleichn Peruaf weiter gmåcht.

## Zu lésn
* Julia Kofler: *Mathias Alban - Khunstreicher Geigen- und Lautenbauer.* Diplomarbeit. Mozarteum Salzburg 1998.
Peter Paul Morandell

Der **Peter Paul Morandell** isch a Tiróler Vólks- unt Låntschåftsmåler gwésn. Gepórn 1901 in Pózn, dés dåmåls éstreichisch gwésn isch, als Suhn van an Póstangstélltn. Als Kint håt er sich schón fir Målerei intressiert, håt nacher die Schualn in Pózn unt Róm psuacht. 1940 isch er nach Innschprugg ausgwåndert, wó er 1992 gstórbm isch.

Er håt gern groaße Pilder gmåln va Låntschåftn unt van Pauernlébm. Er isch aa gern umanåndergroast.

## Piachr

Karl Plunger: Peter Paul Morandell; Verlagsanstalt Athesia Bozen 2006.
Eisnhånt

Dr Karl Felix Wolff drzéhlt a Vólkssåge ibrn Oswald von Wolkenstein. Af ladinisch hoaßt sie „Man de fyèr“ (Eisenhand).

A Wåhrsågərin håt in seinr Muatr vourausgsågg, dass ihr Pua, dr Óswalt, a groaßr Séngr sein wert, åbr er wert nia an Friedn unt Glick håbm. Wénn er sich åbər nét mit dr Musig peschäftign tat, wuret sei Lébm fein unt gemiatlich. Die Muatr håt as Kint draufhin in Grédntål einitrågn zu die Ganes, dé ihm die Hånt vrzaubrt håbm, ass er nimmr spieln kénnt håt.

A wundrscheans, eignårtigs Madl, einglich an Elfe, dé sei Liabschte gwésn isch, håt Jåhre spétr in Zaubr va ihm gnummen, isch zugleich åbr aa in Ertpódn vrschwuntn, weil er zu naigrig gwésn isch unt nåch ihrn Nåmen gfórscht håt. Sie håt ihm a Harfn gschénkt unt er håt nåch ihrn Vrschwintn drauf wundrpår zu spieln ångfången.

Dr Óswalt isch an oanmåligr Musikr gwortn. Sei gånzes Lébm isch er åbr unruhig gwésn unt viel in dr Welt umrgroast. Er håt nia in Friedn fir sein Herz gfuntn.

## Piachr

Dolomitensagen; van Karl Felix Wolff
Karl Felix Wolff

Gepórn in Karlstadt / Karlovac in Kroatien, wó sei Våter, an éstreichischer Schlesier, als Offiziêr stazioniêrt gwésn isch. Sei Muater isch an Oanspergerin gwésn. Va sein zweitn Lébnsjåhr wék isch er in Pózn aufgwåxn. Als Pursch håt er sich mit verschiedne Wissnschåftszweige peschéftigg, in Perlin håt er sich zun Schurnalist auspildn glåssn. Er isch in Erstn Weltkriag einperuafn gwórtn. 1966 isch er in Pózn gstórbm.

Als Kint isch er amål léngre Zeit krånk gwésn. In deer Zeit håt’n a Frau ausn Fleimstål pflégg unt ihm viel Gschichtn unt Sågn derzéhlt. Vielleicht håt sel in Ausschlåg gébm, dass sich der Karl Felix spéter a gånzes Lébm lång in der Sågnfórschung verschriem håt.

Er isch viel in die ladinischn Téler umanåntgwåndert unt håt die Lait iber die Vólkssågn ausfrågg, dé ihmenen pekånnt sein. Es isch óft passiêrt, dass die Lait mit die Gschichtn nét auserruckn håbm gwéllt, vielleicht weil er fir ihmene a Frémer gwésn isch óder weil ihmenen die åltn Sågn nét gånz ernst firkémmen sein. Verschiedne Lait håbm ihm jeweils åndre Versiónen va die Gschichtn derzéhlt. Er håt dé Sågn zsåmmgmischt unt selber ergénzt. Déswégn håbm-en a Toal Vólkskundler als Wissnschåftler nét ernst gnummen. Er håt åber in groaßn Verdeanst, as Sågnguat aus die Dolomitn, dés in Vergéssnheit gråtn war, aufgschriem zu håm.

Sei groaßes Werk sein die „Dolomitensagen“, erschienen 1913. Er håt aa iber die Sågn va åndre Vélker Pescheid gwisst unt Verpindungen hergstéllt. 1960 håt er in Walther-von-der-Vogelweide-Kulturpreis verliechn kriagg; er isch aa Ehrnmitglied va der Uni Innsprugg gwórtn. Sei Werk isch mindigstns in 6 Språchn ibersétzt gwórtn. Als Vólkskundler isch’r Autodidakt gwésn, håt aber a wichtige Nischn ausfillt in Pereich Sågnfórschung.

## Piachr
*Karl Felix Wolf; Helbok Adolf; Schlern 1949, S. 275
Bärndreck

Sprich Pärndréck. Dés isch in siddaitschn Raum épes Siaßes, dés aus Lakritze gmåcht wert. Man kriaggs meistns in Fórm va schwårze Stanglen óder Pandlen zu kafn. Die schwårze Fårb ståmmp nét van Lakritznsåft. Penånnt isch’r nåch’n Karl Bär, der Lizénzinhåber fir Lakritznprodukte gwésn isch.

In Deitschlaund wiad des Zeig hauptsächlich im Norden konsumieat, im Siidn weniga. In Estareich frisst des Klump koa Mensch ned, des kaun ma statistisch vagessn.
Boana/Boan

As **[[Boan|Poan]]** isch a Toal van Stitzsistém in Kérper van Méntsch unt va viele Viecher. As isch a Toal van Schggelett. Pestånttoale sein organische Materialien unt Kålch. Die Insektn unt die Schneggn håm z. B. koane Poaner.

Unter Poandl (Diminutiv) versteaht man måncherórts die hértn Kern va die Stoanfrichte (Pferscher, Marilln, Zwéschpm, Schleachn, Kerschtn), aa die Kern va die Dattlen usw.

## Im Netz

* Osteoporose: Stoffwechsel der Knochen
* elektronenmikroskopische Bilder von Knochen
* Informationen der American Society for Bone and Mineral Research (engl.)
* Bibliographie
Brennete Liab

Als **Prénnete Liab** werdn in Tiról mehrere gezichtete Årtn aus der Gåttung "Pelargonie" pezeichnt. Die Prénnetn Liab werdn haupsächlich af die Fénsterprétter unt Sólder (Palkóne) als Schmuck hingstéllt. Dés isch vielerórts in alpinen Raum der Prauch. Der Nåmen passt am péstn fir die roatn Sórtn, dé viel ghåltn werdn; es gip åber aa rósaroate unt weiße Sórtn.

A Toal Leit sågn derzua aa Geranie óder Zimmergeranie.

## Im Netz

* Clemens Alexander Wimmer: ''Pelargonien: Übersehene Orangeriepflanzen''. 
* Geophytische Pelargonien bei der ''Pacific Bulb Society''. (engl.)
Lommer

Unter **Lommer** versteaht man in untern Sidtiróler Étschtål, in Eisåcktål unt untern Pustertål an Stoanhaufn unterhålb van an Perg. In die sidlichn Stubaier Ålpm hoaßt’s Gelomer. In Vinschgau unt in Toale van Óberinntål sågg man Gånde, in éstlichen Pustertål Maure, in der Gégnt um Innsprugg Raisa. (Tirolischer Sprachatlas von Egon Kühebacher). Die Låmmer (oder Lómmer) pesteaht ausn Material, wås in Lauf va die Jåhrtausende van Perg ågepróchn isch. Låmmer håt toalweis  an negativn Peigschmåck, weil dés an unfruchtpårs Gelénde isch; friaher (wénns nó koa gréglte Åpfållpeseitigung gébm håt) håt man zem as ålte Glump hingwórfn.

Die Fåchlait wissn nét genau, va wó dés Wórt her kimmp. Egon Kühebacher z. B. moant, der Ursprung geaht af a Zeit vór die Rémer zrugg (rätisch?).
Leger

Wénn a Getrénk a Weil steaht, pildet sich afn Pódn a Såtz; der wert in Kärntn als Leger pezeichnt.

In die Weinpaugégetn in Sidtiról moant man mit Léger dé Substanz, wås sich afn Pódn van an  Weinfassl åplagert.
Oswald von Wolkenstein

Der **Oswald von Wolkenstein** isch a Séngr unt Dichtr gwésn. Gepórn 1377 wåhrscheinlich in Puschtrtål, gschtórbm 1445 in Meran, pegråbm in Nuistift pa Prixn. Er isch ålm mit oan Aug dårgstéllt. Es hoaßt, er hétt als Kint pan Spiel an Aug vrlórn. Studien an sein Schedl håbm åbr ergébm, dass die Misspildung natirlich sein sóll. Dr Óswald isch an Åbntairer gwésn unt viel manåndrgroast. Schón mit zéhn Jåhr isch’r va drhoam åghaut. Nåch oagne Ångåbm isch’r in Litauen, in dr Tirkei, Tatarei, in Spanien, af Kreta unt pan schwårzn Mér gwésn. In dr erschtn Zeit håt’r an Rittr pegleitet. 14 Jåhr lång isch’r wék gwésn.

Wénn’r wiedr drhoam gwésn isch, håt die Anna Hausmann in dr Liab a wichtige Rólle gspielt. 1414 isch’r mit Låndesfirscht Friedl unt mit’n Pischof nåch Kónschtanz zun Konzil gfåhrn. Er isch når åbr zun Kénig Sigismunt in Deanscht gången, wås in die oan zwoa nét passt håt. Als Diplomat isch’r nåch Énglånt, Pórtugal unt Nórdafrika kémmen. Dr Óswalt isch viel in unsaubre Måchnschåftn vewicklt gwésn. 1417 håt’r die Margarethe von Schwangau gheiratet, mit ihr finf Puabm unt zwoa Gitschn ghåp. Die Ehe isch nét gråd glicklich gwésn, weil er an unpsténdigs Lébm gfiahrt håt. Hait, nåchn Jåhr 2000 håt’r nó Nåchkómmen in männlichr Linie.

Er sóll zehn Språchn grédt håbm (pis zun an gewissn Gråd). Va seine Språchkénntnisse sågg er selbr in an Liad: „ ... Franzoisch, mörisch (maurisch / arabisch), katlonisch und kastilian, teutsch, latein, windisch (slawisch), lampertisch (lombardisch), reuschisch und roman (ruménisch), die zehen sprach hab ich gepraucht, ...“

In Streit van Tirólr Ådl mitn Låndesfirscht Friedrich IV. isch’r entschiedn af dr Seitn van Ådl gståndn. Anna Hausmann (vgl. weitr óbm) håt’n 1419 einglådn unt in a Fåll glóckt, sie håt sich af dr Seit va seine Gégnr gschlågn. Er isch gfóltrt unt eingspérrt gwórtn. 1431 isch dr Óswalt pan Kriag gégn die Hussitn peteiligg gwésn.

Seine Liadr sein toalweis frivól, spétr aa religiés gwésn. Er håt ibr dr Liab (nét tipischr Minnegsång) unt ibr sein oagnen Lébm gsungen, håt aa moralisch pelehrt. Die Liadr håt’r 1432 in a Håntschrift såmmlen glåssn. Es gip va ihm oanstimmige unt mehrstimmige Liadr.

## Schaug aa
* Eisnhånt

## Literatur

* Südtiroler Gestalten; Karl Wienigner; Athesia 1980
* Oswald von Wolkenstein - Lieder; Burghart Wachinger; Reclam 1964
* Oswald von Wolkenstein; Anton Schwob; Athesia 1979
Luter

Der **Luter** isch in Tiról unt Kärntn die Pezeichnung fir a Zwischnprodukt pan Schnåps Prénnen (Destilliern). Dés wås in als ersts van Tåmpf auserrinnt, isch der Luter.

Hait dénkt man unmittlpår an Martin Luther (Volksetymolgie?), der in die vergångenen Jåhrhunderte a Feintpilt gwésn isch. Åber vielleicht kimmp dés Wórt va mittlhoachtaitsch „luter“ (klår).
Mareschallo

In Sidtiról sein die italienischn Gendarmen (Carabinieri) zuasténdig fir der Sicherheit in der Gemeinde. Der **Mareschallo** (ital. maresciallo) isch der Schéf in der Carabinieristazión va jeder Gemeinde. Man kånn dés mit „Polizeimoaster“ ibersétzn. An Mareschallo gip’s aa pan italienischn Militär. Er zéhlt zu die Unteróffizier.

Dés isch insófern intressant, weil der Sidtiróler då an italienischs Wórt in sein Wórtschåtz aufgnommen håt, dés eigntlich ausn Taitschn kimmp: althoachtaitsch marah = Róss althoachtaitsch scalc = Knecht. Der Marschall håt also urspringlich in Róssståll gårbeitet. Aus taitsch marahscalc håbm die Franzósn maréchal gmacht, die Italiener håbm as franzésische Wórt ibernummen unt wieder a pissl veréndert.
Ribisl

Die **Ribislen**, dt.: **Johannisbeere(n)** (*Ribes*), sein verhólzte Staudn mit schmåckhåfte Frichte; dé kénnen schwårz óder roat sein. Sie werdn kultiviert. Die Årt „Ribes petraeum“ unt åndre kémmen in Mittleurópa a wilt vór.

Die Pezeichnung isch in poarischn Språchraum verproatet unt geaht af der lateinischn Årtpezeichnung „Ribes“ zrugg.
Mur

Die **Mur** isch in Sidtiról die Frucht va der Prompeerstaud. In Kärntn hoaßt sie aa Murn. Dés wert aus italienisch mora (gleiche Pedeitung) ibernummen sein. In Sidn va Sidtiról versteaht mån unter Mur aa die Frucht van Maulpeerpam, dén man Murpam hoaßt. Der Murpam isch in der Gegnt friaher fir der Seidnraupmzucht gsétzt gwurtn (z. B. in Tramin).

Außerhalb van Poarischn Språchraum sågg man in Pfälzischn „Moren“ fir die Prompeern. Då wert’s ausn franzésischn „mûre“ kémmen. As taitsche Wórt Brombeere kimmp va ålthoachtaitsch braam (Dornstrauch).
Maisl

In poarischn Språchraum isch as **Maisl** a Poan, dés sich am Ellpógn pefindet. Normalerweis kriagg’s weanig Peåchtung; wénn’s amal verlétzt wert, kånn uns der Årzt sågn, dass dés der „Musikantenknochen“ isch.

Håt dés épes mit Maisl (als Diminutiv va Maus) zu tean? War nét ausgschlóssn. As Wórt „Muskel“ z. B. kimmp va lateinisch „musculus”, des isch der Diminutiv va “mus” (Maus).
Såltner

Als **Såltner** werd in die Weinpaugégetn va Sidtiról der Weinpergwächter pezeichnt. Hait isch der Peruaf lei mehr va histórischn Interesse. Der Såltner isch kurz vór der Reife va die Weimer (Traubm) in die Weingiater umanånd gången, dass neamet die Weimer stiehlt.

Ursprung van Wórt: lateinisch saltuarius (Flurhüter).

## Pildr in Web
* Såltner 1
* Såltner 2
Torggl

As Gerät, mit dén man friaher in Såft va die Weimer (Traubm) auspresst håt, hoaßt in Sidtiról unt aa driberausi **Tórggl**. Je nåch der Ménge, wås zu pressn isch, kånn die Tórggl mehrere Meter lång sein. In die Weinpaugepiate pan Rhein sågg man derzua Kelter, Trotte (alemannisch) óder Weinpresse.

Ursprung van Wórt: lateinisch torquere (drahnen, nhd. drehen).
Tschurtsch

Unter **Tschurtschn** versteaht mån in Nordtiról, Sidtiról unt Kärntn die Zåpfn va die Nådlpam. Die Tschurtschn entwicklen sich aus die weiblichn Pliĕtnstént unt enthåltn af die Schuppm die Såmen.

## Verschiedne Årtn

Die Faichtn unt Tånnen håbm léngliche Tschurtschn, die Larchn, Latschn unt Férchn kurze. Pa die Tånnen, Larchn unt Zédern schaugn sie auwärts, pa die Faichtn héngen sie åwärts. Pa die Tånnen fålln die Schuppm schón afn Pam å, pa die Faichtn fållt die Tschurtsch gånzer å, déswégn fintet man afn Pódn koane Tånnentschurtschn. Pa die Tschurtschn va die Férchn kann man guat peóbåchtn, wie die Schuppm augeahn, wénns truckn wert, unt zua, wénn die Tschurtsch nåss wert. Die Tschurtschn va der exotischn Tränenkiefer sein auffållend lång, dé va der Schirm-Pinie (Pinus pinea) enthåltet die pekånntn Pinóli, die Såmen va die Zirbm (Pinus cembra) wern aa óftrmål géssn („Zirbesnisslen“). Die Zipressn sein aa Nådlpam, håm åber koane richtign Tschurtschn, die Kranawetn unt die Eibm schón går nét.

## Verwéndung

Die Tschurtschn kånn man fir Pastlårbeitn verwéntn. Dé va die Ferchn fangen schnell Fuier unt sein déswégn zun Fuier måchn geeignet.

## Herkunft van Wórt

In Trentino (italienischer Språchraum] isch derfir die Bezeichnung ciorciola (såg: tschortschola), in Slowenien ĉorź (såg: tschortsch) in Verwéndung. Es gip die Vermuatung, dass as Wórt af lateinisch „tursus“ (Stängel, Rumpf) zrugg geaht.

## Verwåndter Artikl

* Daxn